

|  |
| --- |
| **Valgfaget Produksjon for scene – Vågsbygd videregående skole** |

**Skoleåret 24/25 tilbyr Vågsbygd vgs. valgfaget *Produksjon for scene* for elever på 10. trinn.**

Vågsbygd vgs. er den eneste skolen i Kristiansand som har MDD-linje, og vi vil gjerne gi deg som er interessert i musikk, dans eller drama muligheten til å bli bedre kjent med skolen gjennom å ta valgfaget her hos oss.

På Vågsbygd vgs. får du utvikle ferdighetene dine sammen med dyktige lærere som også har lang erfaring som profesjonelle utøvere. Du vil få jobbe i gode teatersaler, dansestudio og musikkrom med tilgang på instrumenter, kostymelager, kulisseverksted og sminkerom.

Her får du mulighet til å bli kjent med andre 10. klassinger fra Kristiansand som er interessert i det samme som deg. Dere møtes på Vågsbygd vgs. og får undervisning av lærere her på skolen. Deler av undervisningen vil være sammen med elever i Vg1 og dere får være med på deres juleshow!

Mesteparten av tiden vil opplæringen være inne på skolen, men vi vil også dra sammen på forestillinger og konserter utenfor skolen.

|  |
| --- |
| **I løpet av året vil du blant annet:**   * Utvikle ferdighetene dine i musikk, dans eller teater. * Stå på scenen i forestillinger og konserter. * Lære å planlegge og gjennomføre sceneproduksjon. * Få mange kulturopplevelser * Bli kjent med de som går i 1. klasse MDD på Vågsbygd Vgs * Oppleve samholdet det gir å samarbeide og arbeide kreativt sammen med andre. |

Valgfaget *Produksjon for scene* vil foregå onsdager etter skoletid kl. 14 - 16. Noen ganger vil det også være undervisning på ettermiddag eller kveldstid.

Du vil få standpunktkarakter når du er ferdig med faget.

Hvis du er interessert i å vite mer, vil du og dine foresatte bli invitert til Vågsbygd for å få mer informasjon og omvisning på Vågsbygd. Du søker gjennom rådgiver på skolen din. Frist for påmelding er 1.mai.

Er det noe du lurer på, kan du kontakte avdelingsleder for MDD:

Karina Folkestad tlf. 411 01 064 eller på e-post: karina.folkestad@vagsbygd.vgs.no

**Søknad valgfag: «*Produksjon for scene»* på Vågsbygd videregående skole (Musikk, dans og drama) for skoleåret 2024-2025**

Elevens navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse:\_\_\_\_\_\_\_\_\_\_\_

**Jeg søker om å få plass på valgfaget «Produksjon for scene».**

*Ved å søke dette valgfaget og hvis jeg får plass, er jeg innforstått med at jeg ikke skal delta på skolens ordinære valgfagstilbud. Har satt meg inn i og forstått hvordan dette valgfaget er organisert.*

Begrunnelse for søknad:

|  |
| --- |
|  |

**Frist for å levere søknad er tirsdag 23. april.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted og dato Underskrift elev Underskrift foresatte